Poduzetništvo – materijali za učenike

„***OD MRVICE DO GOTOVOG PROIZVODA - UPOZNAVANJE PROIZVODNOG PROCESA“ - ODGOVORNA PROIZVODNJA*** Trajanje 45 minuta Cilj radionice je upoznavanje učenika s proizvodnim procesom i njegovim utjecajem na održivi razvoj i očuvanje okoliša. • Za početak razmislimo, što je to proizvodni proces? • Kada želimo proizvesti neki proizvod, o čemu sve trebamo misliti prilikom planiranja proizvodnje?

***VJEŽBA: KVIZ O TEKSTILNOJ INDUSTRIJI***

Za uvod u današnju temu odigrat ćemo kviz o tekstilnoj industriji Napomena: Podijelite učenike u jednake grupe. Svaka grupa odabire svog predstavnika koji će zapisivati i na kraju predstaviti odgovore. Voditelj/ca podijeli svakoj grupi kviz s pitanjima (strukturirana su na način da je potrebno odabrati točan ili netočan odgovor ili ponuditi odgovor). Nakon kviza voditelj čita svaki odgovor s kratkim činjenicama o tekstilnoj industriji i važnosti recikliranja odjeće. Kako biste potaknuli dinamiku možete napraviti i kratko natjecanje tj. bilježiti na ploči koja grupa je imala najviše točnih odgovora. Slijedi rasprava o tome što možemo učiniti na različitim razinama (na individualnoj razini, na razini škole, na razini lokalne zajednice). Kviz pitanja, odgovori i činjenice o tekstilnoj industriji su u nastavku, a pitanja bez odgovora nalaze se u Prilogu 1. KVIZ PITANJA: 1. Znaš li koje su industrije najštetnije za okoliš? Što misliš koje mjesto (po količini zagađenja) zauzima tekstilna industrija? (naftna, prehrambena, tekstilna..) Odgovor: Tekstilna industrija druga je po redu, nakon naftne. 2. Pamuk je jedan od najzagađenijih materijala u tekstilnoj industriji. Odgovor: Točno

PRILOG 1: Kviz o tekstilnoj industriji 1. Znaš li koje su industrije najštetnije za okoliš? Što misliš koje mjesto (po količini zagađenja) zauzima tekstilna industrija? (naftna, prehrambena, tekstilna..) 2. Pamuk je jedan od najzagađenijih materijala u tekstilnoj industriji. Točno Netočno 3. Proizvodnja umjetnih vlakana (poput poliestera, najlona, sintetike) zahtijeva mnogo novca, a takva vlakna u manjoj mjeri onečišćuju okoliš. Točno Netočno 4. Koliko kilograma odjeće po stanovniku godišnje završi u komunalnom otpadu? 5. Što mislite koliko je tekstilnog otpada moguće reciklirati? (u postocima) 6. Najveći proizvođač i izvoznik odjeće u svijetu je SAD. Točno Netočno 7. Najveći proizvođač i izvoznik odjeće u Europskoj uniji je Italija. Točno Netočno 8. Industrija proizvodi 2,1 milijardu tona odjeće, a od toga je reciklirano oko 60%. Točno Netočno

***Činjenice za pročitati nakon odgovora na pitanje:*** Proizvodnja pamuka uništava poljoprivredna zemljišta i zagađuje vodotok. 22.5% svih insekticida i 10% svih pesticida koji se utroše na godišnjoj razini koristi se kod uzgoja pamuka. Možda je teško za povjerovati, ali proizvodnja samo jedne pamučne majice zahtjeva 150 grama pesticida). 3. Proizvodnja umjetnih vlakana (poput poliestera, najlona, sintetike) zahtijeva mnogo novca, a takva vlakna u manjoj mjeri onečišćuju okoliš. Odgovor: Netočno. Činjenice za pročitati nakon odgovora na pitanje: Takva su vlakna jeftina, teško ih je reciklirati, a uglavnom su nerazgradiva te zbog pesticida znatno zagađuju okoliš. 4. Koliko kilograma odjeće po stanovniku godišnje završi u komunalnom otpadu? Odgovor: Prosjek je 18kg. 5. Što mislite koliko je tekstilnog otpada moguće reciklirati? Odgovor: Moguće je reciklirati 97% tekstilnog otpada. 6. Najveći proizvođač i izvoznik odjeće u svijetu je SAD. Odgovor: Netočno Činjenice za pročitati nakon odgovora na pitanje: Najveći proizvođač i izvoznik odjeće u svijetu je Kina. 7. Najveći proizvođač i izvoznik odjeće u Europskoj uniji je Italija. Odgovor: Točno 8. Industrija proizvodi 2,1 milijardu tona odjeće, a od toga je reciklirano oko 60%. Odgovor: Netočno Činjenice za pročitati nakon odgovora na pitanje: Reciklira se samo 20% odjeće. Napomena: na kraju kviza voditelj zaključuje i rezimira odgovore – tekstilna industrija jedna je od najvećih zagađivača okoliša i znatno doprinosi globalnom zatopljenju. U procesu proizvodnje koriste se prirodna vlakna (vuna, krzno, pamuk, lan…) te umjetna vlakna (poliester, sintetika...) koja su jeftina, a teško ih je reciklirati i trajno zagađuju okoliš. Zbog namjere proizvođača da ostvare veći profit/zaradu, proizvodnju sele u Aziju, Afriku i Istočnu Europu, jer su tamo u mogućnosti manje plaćati radnu snagu/radnike (odnosno izrabljivati ljude). Do 2015. godine količina potrošnje odjeće iznosila je 62 milijuna tona, a pretpostavlja se da će do 2030. doseći 103 milijuna tona. Kada bi se 75% tekstilnog otpada recikliralo svijet bi uštedio toliko vode da opskrbi 27,8 milijuna domova, a 17 milijuna tona CO2 18 bilo bi manje emitirano. To bi utjecalo na usporavanje klimatskih promjena i nestanak prirodnih vrsta nužnih za preživljavanje čovjeka na planeti. Otvorila bi se i nova radna mjesta. Naše društvo još uvijek je nedovoljno osviješteno o važnosti recikliranja odjeće.

***VIDEO: ŽIVOTNI CIKLUS MAJICE Uputa: nakon odigranog kviza pogledajte zajedno video:*** „Životni ciklus majice“ - Angel Changhttps://www.youtube.com/watch?v=BiSYoeqb\_VY Video zorno prikazuje proizvodni proces tijekom nastanka majice, njene distribucije i korištenja kao i posljedice koje proizvodnja i konzumerizam imaju na okoliš. Na kraju video prikazuje i načine kojima možemo smanjiti negativne posljedice na očuvanje okoliša

***VJEŽBA: KAKO NA EKOLOŠKI – ODGOVORAN NAČIN PROIZVESTI PROIZVOD?***

Uputa: podijelite učenike u grupe. Svaka grupa dobit će naziv jednog proizvoda i pitanja za lakše osmišljavanje procesa (Prilog 2.). Zadatak učenika je da osmisle kako bi na ekološki – odgovoran način proizveli navedeni proizvod“ uz nit vodilju tijekom navedenog procesa mislite na održivi razvoj. Napomena: svakoj grupi podijelite papir s nazivom proizvoda i pitanja

PRILOG 2: Imena proizvoda • Svakoj grupi na formatu A4 dodijelite jedan proizvod i pitanja 1. grupa dobiva papir s riječi BILJEŽNICA 2. grupa dobiva papirić s riječi BICIKL 3. grupa dobiva papir s riječi KREMA ZA RUKE 4. grupa dobiva papir s riječi NOGOMETNA LOPTA Pri osmišljavanju vodite računa o: 1. Odabiru sirovine. 2. Koga biste zaposlili? 3. Na koji bi način tekla proizvodnja? • Tijekom razrade procesa mislite o održivom razvoju.njima za opisivanje proizvodnog procesa.

***VRIJEDNOST I CIJENA PROIZVODA - OSNOVE FINANCIJA***

Cilj radionice je upoznati učenike s financijskom pismenošću te kako odrediti vrijednost i cijenu proizvoda.

UVOD Nakon što smo u prethodnim radionicama prošli kako nastaje proizvod kako proizvodni proces utječe na održivi razvoj te što je sve važno uzeti u obzir prilikom kreiranja i izrade proizvoda. Također smo prošli i osnove marketinga i njegov utjecaj na prodaju proizvoda. Danas ćemo se upoznati s osnovama financija i kako odrediti vrijednost i cijenu proizvoda. Financijsku pismenost učimo cijeloga života i nitko ne smije misliti kako će toliko naučiti da će postati imun na pogreške. Pravi su pobjednici samo oni koji naprave najmanji zbroj grešaka u životnome vijeku jer su bili oprezni, jer su učili, jer su se raspitivali na više strana, jer su čitali „mala slova“, jer su bili otvoreni za nova tehnološka rješenja i inovacije. Uputa za učenike: kako bismo vidjeli kako vi raspolažete financijama proći ćemo tri male vježbice:

VJEŽBA 1: KOVANICA OD 2 EURA Napomena za voditelja: učenike podijelite u grupe po pet članova. Svaka grupa neka zamisli da ima kovanicu od 2 eura. Zadatak učenika u grupi je da napišu na papir što će si dvoje učenika iz grupe s 2 eura kupiti, što će to biti i da li bi mogli i nešto uštedjeti. VJEŽBA 2: MOGU LI JA ŠTEDJETI? Uputa za učenike: zamislite si da već duže vrijeme želite nešto kupiti, a roditelji vam navedeno ne žele kupiti, kako ćete uštedjeti potrebnu količinu novaca? VJEŽBA 3: RAČUN IZ DUĆANA Napomena za voditelja: svakoj grupi podijelite račun iz dućana (sami odabertie račun). Učenici imaju zadatak da na računu označe što je bitno kupiti, a što nije i kako možemo uštedjeti pri kupovini.

Uputa za voditelja: nakon svake vježbice pozovite nekoliko predstavnika grupa da vam prezentiraju mišljenja, ideje i zaključke svoje grupe. Potaknite diskusiju s učenicima o vrijednostima proizvoda prilikom izrade, promocije proizvoda ali i prodaje.. U prošlim smo radionicama pričali o važnosti reklame i marketinga što mislite koliko i kako promocija utječe na visinu cijene i na prodaju proizvoda - pozovite ih da objasne. Na koji način i kojim modelima se stvara potreba kod djece, mladih i odraslih? Koliko traje određena želja i potreba, a što nakon nje? ŠTO JE TO FINANCIJSKA PISMENOST? Ukratko objasnite što je to financijska pismenost: iako ne postoji jedinstvena definicija financijske pismenosti, ekonomisti se slažu da je to osnovno znanje koje je ljudima potrebno kako bi uopće preživjeli u modernom društvu. Najjednostavnije rečeno, to je sposobnost korištenja znanja i vještina za učinkovito upravljanje financijama kako bi se postigla životna financijska sigurnost. Osim jačanja kulture konzumerizma i utjecaja marketinga na svijest o potrošnji, bihevioralni ekonomisti smatraju kako na našu subjektivnu percepciju stvarnosti osobito utječu naše osobne vrijednosti, emocije i psihofizička stanja te na svijet oko sebe gledamo iz drukčije perspektive. Primjerice, ako u prodavaonicu krenete gladni, loše volje ili depresivni, potrošit ćete znatno više novca nego da ste u nju krenuli siti i uobičajeno raspoloženi.. Važno je naučiti upravljati novcem, kako novac ne bi upravljao nama. Nažalost, mnogo ljudi ne zna upravljati vlastitim financijama. Problemi se najčešće javljaju kada nam je sustav vrijednosti tako postavljen da prednost dajemo željama, a ne potrebama. Takva nepromišljenost česta je u ljudskom ponašanju, pa se mnogi od nas prepuštaju „čarima“ impulzivne potrošnje prije no što su podmirili osnovne životne troškove. Primjer: Kupnja novih cipela ili odlazak u trgovinu nakon lošeg dana prije nego smo platili sve režije ili impulzivna kupnja vrećice slatkiša kako bi popravili raspoloženje nakon izrazito lošeg dana. S takvim ponašanjem vjerojatno nećemo učinkovito ispunjavati definirane financijske ciljeve. Kako bismo to izbjegli, važno je kontrolirati se, uvijek znati vlastite prioritete, a želje ispunjavati tek kad smo ispunili sve osnovne životne potrebe.

***VJEŽBA: VRIJEDNOST PAMUČNE MAJICE***

Uputa za učenike: svaka grupa neka odabere predstavnika koji će zapisivati odgovore članova grupe te nakraju prezentirati odgovore pred razredom.

Uputa za voditelje: svakoj grupi podijelite format A4 papira, jednu sliku proizvoda niže cijene i više cijene s pitanjima za diskusiju (PRILOG 2). Jedan predstavnik iz grupe neka obrazloži stav grupe. Diskusija nakon vježbe: neki ljudi mogu štedjeti bez imalo napora, a drugi se bore da ne upadnu u dugove. Da li je štednja pitanje prihoda, financijske pismenosti ili nešto treće?

Pitanja za diskusiju u grupi: 1. Zašto je takva razlika, navedite razloge? 2. Što nam je sve potrebno za proizvodnju jedne, a što za proizvodnju druge majice? 3. Kako možemo jeftinije proizvoditi i što to znači za društvo?

Nakon diskusije zajedno pogledajmo kratki animirani film. Financijska pismenost link na YouTube: <https://www.youtube.com/watch?v=MRxwoHSr5vk>

***VJEŽBA: FINANCIJSKI ELEMENTI PROIZVODA***

Uputa za voditelja: učenici neka ostanu u grupama u kojima su bili te zajedno porazgovaraju o financijskim elementima proizvoda. Što je sve važno u formiranju vrijednosti cijene proizvoda od njegova nastanka do prodaje. Zajedno prodiskutirajte slijedeća pitanja: 1. Na koji način kreiramo cijenu? 2. Na što sve moramo obratiti pažnju prilikom kreiranja cijene? 3. Koji su fiksni, a koji prilagodljivi troškovi poslovanja? Nabrojite.

*Sa dvadeset godina bit ćeš više razočaran onime što si propustio učiniti od onoga što si stvarno u životu učinio. Stoga, odveži konop. Isplovi iz sigurne luke. Uhvati vjetar u jedrima. Istražuj. Sanjaj.Otkrij. - Twain, američki pisac, 19. stoljeće*

*Što nam Mark Twain poručuje? Koje su osobine po njemu važne da čovjek ne bude razočaransvojim životom? Znate li što je poduzetnost? Koje osobine ima osoba koja je poduzetna?*

*Slažete li se s poznatom tvrdnjom koja kaže„Bez rizika nema dobitka“?Što za vas znači*

*razumno preuzimanje rizika?*

Pročitajte komentar preuzet s jednog mrežnog portala u kojemu anonimni poduzetnik krozdopisivanje s drugima opisuje na temelju svoga iskustva što je za njega antipoduzetnička klima.Smatrate li da su opisani problemi opravdani i da bi države trebale imati različita pravila zapoduzetnike početnike i one s bogatim iskustvom? U čemu bi se ta pravila trebala razlikovati?Prokomentirajte i argumentirajte vaša stajališta.

***Krenem u biznis pun pouzdanja i sve je u redu. Imam super ideju, svi je hvale. Iznajmim uredski prostor ikrenem pružati usluge. Od svega što prodam država mi uzme četvrtinu kroz poreze. Ok, mislim si, takvi su zakoni! Posao mi krene i zaposlim troje ljudi. Na plaću koju im isplaćujem svakoga mjeseca moram obračunati još gotovo pa 40% koje uplaćujem u proračun kao poreze, prireze i doprinose na zapošljavanje. A nakon togaobrati mi se moj računovođa i krene avantura: plati obaveznu članarinu strukovnom udruženju, spomeničkurentu, naknadu za šume, naknadu za vode, upravne pristojbe, objave u službenim glasilima… Nema kraja!Onda na kraju godine nešto i zaradiš pa ti država obračuna još novih 20% poreza na sve što si zaradio u toj godini i zove ga porez na dobit. Kada pak odlučiš podići s računa tvrtke i potrošiti svoj pošteno zarađeni novacna što god poželiš, dočeka te još novih 12% poreza na dividendu. Ako pak zakasniš nekoliko tjedana s plaćanjem poreza, račun ti je u blokadi! E, to ti je, prijatelju, antipoduzetnička klima!***

**Projektni zadatak**

***Mislim da nema nijednog dubljeg ispunjenja koje može obuzeti ljudsko srce kao osjećaj izumiteljakada vidi da se njegove ideje ostvaruju. Takvi osjećaji navedu čovjeka da zaboravi na hranu, spavanje, prijatelje, ljubav, sve. - Nikola Tesla, hrvatski znanstvenik i inovator, 19./20. stoljeće***

***Inovacije su ono što ljude dijeli na vođe i sljedbenike. - Steve Jobs, američki poduzetnik i izumitelj tesuosnivač tvrtke Apple***

Poznajete li inovacije Nikole Tesle? Pokušajte ih se prisjetiti ili ih potražite na mrežnim stranicama.Prisjetite se zatim situacije u kojoj ste vi bili inovativni. Opišite situaciju i argumentirajte u čemu stebili inovativni.Kako tumačite misao Stevea Jobsa? Slažete li se s njim? Treba li poduzetnik biti inovativan da bi biouspješan? Argumentirajte vaša stajališta

Jedna od hrvatskih inovacija koja jenedavno obišla i zadivila cijeli svijet je

Teddy the Guardian, plišani medvjedić kojipritiskom na šapu mjeri vitalne znakovedjeteta. Ova pametna igračka u sebi imasenzor koji mjeri otkucaje srca, tlak,saturaciju kisikom i temperaturu djeteta, apodatke putem Bluetootha šalje roditeljimana mobitel. Ova je inovacija mladihhrvatskih poduzetnica Josipe Majić i AneBurice predstavljena na sajmu potrošačkeelektronike International CES u Las Vegasu2014. godine gdje je osvojila američkotržište. Što mislite zbog čega je Teddy theGuardian  prepoznat kao vrijedan proizvod

**Metoda problemskog stabla ili stabla ciljeva.**

Problem rješavamo tako da problemsko stablopretvorimo u stablo ciljeva. Dakle, problempostaje cilj! Uzrok pritom postaje aktivnost kojutreba provesti, a posljedice konkretni rezultati.Pritom zapamtite važno pravilo koje kaže da jedobar plan onaj koji rješava i uzrok problema isam problem te otklanja posljedice

 Vaš je zadatak unaprijediti određeni segment svakodnevnog rada vaše škole. Podijelite seu grupe od petero članova i tehnikom oluje ideja odaberite problem koji želite rješavati.Zatim primijenite metodu problemskog stabla za razradu problema i osmislite plan kojim seproblem može riješiti pretvorbom problemskog stabla u stablo ciljeva. Prisjetite se pritompravila uspješnog rješavanja problema koja nalaže sama metoda problemskog stabla. Svojprijedlog oblikujte u prezentaciju ili pisani uradak i u suradnji s nastavnikom predstaviteideju Vijeću učenika i vodstvu škole – ravnatelju ili školskom odboru

*Korijen= uzrok problema – aktivnosti*

*Deblo = problem – cilj*

*Krošnja= posljedice problema- rezultati*

***Ljudska prava***

1. načelo:

Tvrtke bi trebale podupirati ipoštivati zaštitu međunarodnih ljudskihprava unutar svog područja utjecaja.

2. načelo:

Tvrtke bi se trebale pobrinuti da nesudjeluju u kršenjima ljudskih prava.

3. načelo:

Tvrtke bi trebale podržavatislobodu udruživanja i stvarno priznavanjeprava na kolektivno pregovaranje.

4. načelo:

Tvrtke bi trebale dokinuti sveoblike prisilnoga rada.

5. načelo:

Tvrtke bi trebale ukinuti dječji rad.

6. načelo:

Tvrtke bi trebale ukinutidiskriminaciju u vezi sa zapošljavanjem iizborom zanimanja.

Okoliš

7. načelo:

Tvrtke bi trebale podupiratipredostrožan pristup izazovima na područjuokoliša.

8. načelo:

Tvrtke bi trebale pokrenutiinicijative radi promicanja veće odgovornostiprema okolišu.

9. načelo:

Tvrtke bi trebale poticati razvoj iširenje tehnologija neškodljivih za okoliš.

Borba protiv korupcije 10. načelo:

Tvrtke bi trebale raditi nasuzbijanju korupcije u svim njenim oblicimauključujući iznudu i podmićivanje.

Izvor: UNDP, 2000.

***Peto nas načelo upozorava da je dječji radnajstrože zabranjen. Poznajete li još koje tužneprimjere iskorištavanja djece za prisilni rad?Podijelite se u manje grupe i neka svaka grupana mrežnim straincama istraži primjere kršenja10 načela društveno odgovornog poslovanja.Kada istražujete primjere, nastojite saznati ikako su tvrtke bile sankcionirane za kršenje tihnačela. U dogovoru s nastavnikom rezultatesvoga rada predstavite u razredu.***

Zamsilite da ste tek osnovali svoju tvrtku. Kao poduzetnik početnik suočeni ste sa svim izazovima koje nosi pokretane poslovanja. Koja biste ključna područja i načela društvena odgovornog poslovanja postavili kao prioritet pri implementaciji DOP-a u poslovanju? Napravite nacrt svoje poslovne ideje u koju su implementirana načela DOP-a. Obrazložite svoj izbor i opišite korake implementacije. N

?Napravite nacrt svoje posl

1. Istražite na mrežnim stranicama životne priče Billa Daytona, Jamiea Olivera i Muhamada Yunusa. Izradite referat ili prezentacije u kojima žete ih predstaviti.

2. Pronađite na mrežnim stranicama najpoznatije svjetske tvrtke koje djeluju po načei društvenog poduzetništva. Odaberte jednu tvrtku i u dogovoru s nastavnikom izradite studiju slučaja (case-study) o toj tvrtki.

3. Jedna je od nekad vodećih organizacija koja djeluje na području drvne industrije, danas u vlasništvu jedne osobe, pod stečajem. Postoje materijalni resursi, znanje, iskustvo i tržištr proizvoda. Analizirajte mogućnosti i opišite proces i korake restruktuiranja poduzeća u društveno poduzetničku organizaciu uzimajući u obzir temeljna načela i vrijednosti društvenog poduzetništva.

Korisni video linkovi:

Sigurno na cesti: https://www.youtube.com/watch?v=bE6px\_CMhR0 Poveži se s onima koje voliš: https://www.youtube.com/watch?v=iLkcmDYvtiM Raffaello: <https://www.youtube.com/watch?v=yvtoDoyWcTU>

Video: Bijela laž - https://www.youtube.com/watch?v=P6sTFIbWMPY Video: EKO SUTRA - https://www.youtube.com/watch?v=jBb2kkSmBGQ Video: Greta Thunberg - https://www.ted.com/talks/greta\_thunberg\_the\_disarming\_case\_to\_act\_right\_now\_on\_climate?lan guage=hr

Video: Kako možemo učiniti mjesto boljim https://www.youtube.com/watch?v=o08ykAqLOxk&feature=youtu.be Video: Moć poduzetništva https://www.youtube.com/watch?v=mEogoeHaj3A&feature=share&fbclid=IwAR20bkfiiYVARZaQWk V-lDkgMWebRYXxZXJOodcnKug2efAA2mGugEe9q8c Video: kako razvijati ideje: https://www.youtube.com/watch?v=cIsA1s9SwEU

Ako na Google ili YouTube napišete Earth Timelaps, možete pronaći zanimljive sadržaje.